Il-Fakultà tat-Teoloġija flimkien mas-Segretarjat għal-Liturġija ser torganizza kors qasir ta' 10 laqgħat dwar is-simboli li nużaw fil-liturġija, fil-Kurja tal-Arċisqof, il-Furjana. Il-kors maħsub li joffri formazzjoni liturġika lil dawk li jaqdu xi ministeru liturġiku fil-knejjes tagħna. Il-kors jibda b'talb qasira fil-kappella u wara titkompla t-taħdita fir-rifettorju. Il-kors jibda fis-6pm u jdum sagħtejn. Min jattendi jingħata ċertifikat ta' attendenza maħruġ mill-Fakultà tat-Teoloġija u s-Segretarjat għal-Liturġija. Min hu interessat japplika billi jibgħat fuq: sas-27 ta' Jannar 2020. Introduzzjoni għal-lingwaġġ liturġiku Il-mistagoġija: introduzzjoni għas-simbolu liturġiku Il-ġesti liturġiċi: l-ilma ħaj. Il-karattaru simboliku tal-magħmudija Il-ġesti liturġiċi: l-ikel u x-xorb Il-ġesti liturġiċi: iż-żejt simbolu ta' fejqan u salvazzjoni Il-ġesti liturġiċi – is-smigħ, proklamazzjoni, kant u silenzju Il-ġesti liturġiċi – tqum bilwieqfa, toqgħod bilqiegħda u għarkupptejk, tifrex idejk, trodd is-salib, timxi f'purċissjoni Simboli fl-arkitettura tal-knejjes tagħna: l-artal, l-ambone, is-sedja, il-battisterju, it-tabernaklu, il-bieb ta' barra, il-post tal-ġemgħa Simboli fl-arti Nisranija Simboli fl-arti Biżantina
Napprezzaw mill-ġdid il-lingwaġġ liturġiku